La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 28 d'agost de 2019 que són les que els corresponen els números 483/2019 a 486/2019 i dona compte al Ple de les actuacions realitzades de conformitat amb la valoració de les admissions que s'ha dut a terme i de les actuacions que es s'executaran properament.
El senyor Josep Mir informa que s'ha rebut una sol·licitud d'informació pública per part d'una persona reclamant en un expedient que es troba en fase d'execució i que s'ha cursat una derivació de la part d'informació pública sol·licitada que no està en poder de la GAIP.
Es dona per llegida l'acta de la sessió del dia 28 d'agost de 2019, corresponent a la trenta-unena sessió del Ple de l'any 2019.
La senyora Elisabet Samarra formula esmenes al text que seran introduïdes al text definitiu de l'acta per a la seva signatura per la secretària suplent designada en aquell Ple i la Presidenta.
Proposta de resolució de desistiment parcial i desestimació de la Reclamació 359/2019
La senyora Elisabet Samarra, ponent de la Proposta de de resolució de desistiment parcial i desestimació de la Reclamació 359/2019, interposada contra el Departament de Vicepresidència i d'Economia i Hisenda (DVEH) de la Generalitat de Catalunya, en relació amb l'accés a la relació de béns amb saldo de quatre expedients de successió abintestat incoats per la Generalitat, exposa amb detall quina és la informació reclamada i el procediment que es tramita fins a la declaració de la Generalitat com a hereva d'herències abintestat.
Aquests elements motiven la desestimació de la part de la informació reclamada que perviu atès que queda justificat en el procediment de reclamació que l'accés a la relació de béns en les successions abintestat no és possible fins que s'aprova la liquidació per la Junta d'Herències i amb anterioritat aquesta informació és inexistent i no se'n coneix la relació de béns amb saldo.
Es considera convenient destacar aquesta resolució al web de la Comissió.
Proposta d'acord pel qual s'acorda la suspensió de la tramitació de la Reclamació 383/2019
El senyor Josep Mir, ponent de la Proposta d'acord pel qual s'acorda la suspensió de la tramitació de la Reclamació 383/2019 formulada contra l'Institut Català de la Salut, que té per objecte l'accés amb vista a un expedient de contractació i l'eventual còpia d'alguns dels documents que l'integren, exposa que s'ha reconegut per la part reclamant que s'ha interposat un recurs especial davant el Tribunal Català de Contractes del Sector Públic i es considera que és pertinent suspendre el procediment de reclamació davant la GAIP atesa la identitat de pretensions davant una i altra instància en relació amb l'accés a l'expedient i l'especialització del Tribunal en matèria de contractació.
La senyora Elisabet Samarra formula esmenes al text de la Proposta d'acord a fi de reforçar els arguments a favor de la suspensió de la tramitació del procediment davant la GAIP que seran introduïdes pel ponent al text definitiu de l'acord.
Proposta de resolució d'estimació de la Reclamació 389/2019
La senyora Elisabet Samarra, ponent de la Proposta de resolució d'estimació de la Reclamació 389/2019, formulada contra el Consell Comarcal del Baix Llobregat, en el mar de la qual es demana accés a la copia dels requeriments efectuats pel Consell als grups polítics a fi que aportin els justificants de despeses amb càrrec a les subvencions rebudes i les respostes que aquests haurien facilitat, argumenta els elements que emparen el sentit estimatori de la resolució, un cop valorada la naturalesa de la informació reclamada i les cauteles pertinents per a la protecció de les dades de caràcter personal.
Proposta de resolució d'estimació de la Reclamació 398/2019
La senyora Elisabet Samarra, ponent de la Proposta de resolució d'estimació de la Reclamació 398/2019, formulada contra l'Ajuntament de Puigpelat, i que té per objecte l'accés al Protocol d'actuació en la recollida de la via pública d'animals domèstics morts de l'Ajuntament exposa els termes de la reclamació plantejada i les queixes formulades per una associació animalista malgrat la seva condició no queda acreditada a l'expedient.
Com a resultat de l'exposició de la tramitació d'aquest procediment es valora la necessitat d'introduir en el sentit de la resolució la inadmissió de les queixes que formula la part reclamant atès que no són objecte d'empara pel dret d'accés a la informació pública.
La ponent introduirà les esmenes corresponents al text de la resolució definitiva.
Proposta de resolució d'estimació de la Reclamació 399/2019
La senyora Elisabet Samarra, ponent de la Proposta de resolució d'estimació de la Reclamació 399/2019, formulada també contra l'Ajuntament de Puigpelat, i que té per objecte l'accés a la justificació de les actuacions amb càrrec a la subvenció rebuda de la Diputació de Tarragona per a la gestió d'animals domèstics, exposa els elements que fonamenten el sentit estimatori de la Proposta de resolució d'aquesta reclamació interposada per la mateixa part reclamant que la de la reclamació que és objecte del punt anterior de l'ordre del dia.
Proposta de resolució de finalització de la Reclamació 409/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 409/2019 per pèrdua d'objecte, formulada contra l'Ajuntament del Vendrell, en el marc de la qual es demana accés a un informe de la Intervenció Municipal exposa els elements de tramitació que duen a la pèrdua sobrevinguda de l'objecte de la reclamació, atès que l'Ajuntament ha donat resposta a la part reclamant, més enllà de les pretensions que tenien cabuda en l'exercici del dret d'accés, de manera que es dona satisfacció extemporània a la sol·licitud d'informació pública formulada.
Proposta de resolució de finalització de la Reclamació 411/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 411/2019, formulada contra l'Ajuntament de Gualba, que té per objecte la vista a un projecte constructiu de connexió de clavegueres, exposa que durant la tramitació del procediment de reclamació s'ha facilitat el projecte sol·licitat i s'ha informat del seu estat d'execució, de manera que s'ha produït la pèrdua sobrevinguda de l'objecte de la reclamació.
Proposta de resolució de finalització de la Reclamació 419/2019 per pèrdua d'objecte
El senyor Josep Mir, ponent de la Proposta de de resolució de finalització de la Reclamació 419/2019 per pèrdua d'objecte, formulada contra el Departament d'Interior de la Generalitat de Catalunya i que demana accés a informació sobre les dones que participen a una convocatòria a l'Escala bàsica del Cos de Mossos d'Esquadra, exposa que correspon finalitzar per pèrdua de l'objecte de la reclamació perquè s'ha facilitat tota la informació reclamada durant la tramitació de la reclamació.
Proposta de resolució d'estimació parcial de la Reclamació 422/2019
La senyora Elisabet Samarra, ponent de la Proposta de resolució d'estimació parcial de la Reclamació 4222019, formulada contra l'Ajuntament de Mataró i que té per objecte l'accés a l'expedient de canvi de lloc de treball de la persona reclamant i els informes i actes que s'hi relacionin, exposa la tramitació d'aquest expedient i assenyala que correspon estimar parcialment la reclamació, atès que l'Ajuntament ha donat resposta a la sol·licitud inicialment formulada però manca confirmar taxativament que no es disposa de cap expedient que s'ajusti a la petició inicial.
Proposta resolució de finalització de la Reclamació 431/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 431/2019 per pèrdua d'objecte, formulada contra l'Ajuntament de Terrassa i relativa a la resolució d'una reclamació sobre l'Impost de Béns Immobles, exposa la tramitació d'aquest expedient i la resposta que ha estat facilitada per l'Ajuntament de Terrassa sobre la sol·licitud d'accés a la informació sobre l'expedient de referència, de manera que s'ha produït la pèrdua sobrevinguda de l'objecte de la reclamació.
Proposta de resolució de finalització de la Reclamació 432/2019 per pèrdua d'objecte.
La senyora Elisabet Samarra, ponent de la Proposta de resolució d'estimació de la Reclamació 352/2019, formulada contra l'Ajuntament de Girona i relativa a accés i còpia de l'expedient íntegre format per a la creació de la segona plaça d'Intendent del Cos de la Policia Municipal, relaciona les principals actuacions dutes a terme en la tramitació d'aquest expedient i la informació que ha estat facilitada per l'Ajuntament durant el procediment de reclamació.
La mateixa ponent de la Proposta introduirà esmenes de caràcter tècnic al text de la resolució definitiva.